Vlastimil Harapes

Vlastimil Harapes (* 24. júl 1946, Chomutov – † 15. máj 2024, Praha) bol český herec, tanečník, režisér, choreograf, tanečný pedagóg, dlhoročný člen a sólista baletu Národného divadla v Prahe.

 Začiatky kariéry 
Po absolvovaní pražského tanečného konzervatória v roku 1965 získal angažmán v baletnom súbore Národného divadla. Od roku 1971 sa stal sólistom.Kolektiv autorů: Národní divadlo a jeho předchůdci, Academia, Praha, 1988, str. 134  Účinkoval zhruba v 50–tich rôznych tanečných predstaveniach vtedajšej prvej scény. Tanec študoval aj v Rusku v Petrohrade v baletnej škole Malého akademického divadla. Tancoval na množstve svetových baletných scén, medzi rokmi 19771983 bol stálym hosťom v západonemeckej opere v Duisburgu a Düsseldorfe.

 Neskoršia kariéra a herectvo 
V rokoch 1990 až 2003 pôsobil ako choreograf a riaditeľ baletného súboru Národného divadla, neskôr tam pôsobil ako choreograf a baletný majster.

Na svojom konte má okrem toho aj viacero úloh vo filmoch, z ktorých niektoré patria medzi najúspešnejšie a najlepšie česko-slovenské filmy všetkých čias (napr. Markéta Lazarová režiséra Františka Vláčila alebo Ako vytrhnúť veľrybe stoličku režisérky Marie Poledňákovej). Jeho hlas bol však často predabovaný inými hercami či dabérmi (Jiří Klem, František Němec, Jiří Zahajský).Rozhovor s Vlastimilem Harapesem v Týdeníku Rozhlas .

 Ostatné aktivity 
Bol čestným predsedom „Hnutia špeciálnych olympiád“, členom rady „Kiliánová nadácie“, čestným prezidentom občianskeho združenia „Balet Globo“. Klasický tanec vyučoval aj v Taliansku a na Tanečnom konzervatóriu v Prahe, často pôsobil ako porotca v renomovaných medzinárodných tanečných súťažiach (napr. v tanečnej súťaži Českej televízie StarDance ... keď hviezdy tancujú alebo českej súťaži Hviezdy na ľade).

 Ocenenia 
 1976 – titul Zaslúžilý umelec
 1980 – ocenenie Zaslúžilý člen Národného divadla
 1989 – titul Národný umelec
 2012 – Cena Thálie 2011 za celoživotné majstrovstvo v odbore balet

 Herecká filmografia, výber 
 1964 – Starci na chmelu
 1965 – Odcházeti s podzimem (TV film)
 1967 – Marketa Lazarová (nemecký hlas: Klaus-Peter Thiele)
 1968 – Královský omyl
 1971 – F. L. Věk (TV seriál)
 1976 – Den pro mou lásku (hlas: František Němec)
 1977 – Ako vytrhnúť veľrybe stoličku (hlas: Jiří Klem)
 1978 – Ako dostať otecka do polepšovne (hlas: Jiří Klem)
 1978 – Panna a netvor (hlas: Jiří Zahajský)
 1986 – Operace mé dcery
 2004 – Bolero
 2004 – Rodinná pouta (TV seriál)
 2006 – Jak se krotí krokodýli
 2008 – Comeback (seriál) (TV seriál)

 Referencie 


 Literatúra 
 Kolektív autorov: Národní divadlo a jeho předchůdci, Academia, Praha, 1988
 Hana Konečná a kol: Čítanie o Národnom divadle, Odeon, Praha, 1983
 Vlastimil Harapes : 50 let života a práce, Praha, Pluto, 1997, ISBN 80-902183-0-X

 Iné projekty 

 Externé odkazy 
 Na scéne Národného divadla viac než 40 rokov - článok v iDnes
 Slávni Česi na Oficiálnych stránkach Českej republiky 


 Zdroj 


Kategória:Českí filmoví herci
Kategória:Českí televízni herci
Kategória:Českí choreografi
Kategória:Českí tanečníci
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Baletní choreografi
Kategória:Taneční pedagógovia
Kategória:Držitelia Ceny Thálie
Kategória:Osobnosti z Chomutova